Source: https://www.trencianskejastrabie.sk/vzn-o-sposobe-nahradneho-zasobovania-pitnou-vodou-a-nahradneho-odvadzania-odpadovych-vod-a-o-zneskodneni-obsahu-zump-podla-miestnych-podmienok-na-uze/mid/399005/.html
Timestamp: 2019-07-21 13:08:47+00:00

Document:
VZN o spôsobe náhradného zásobovania pitnou vodou a náhradného odvádzania odpadových vôd a o zneškodnení obsahu žúmp podľa miestnych podmienok na území obce.
Vyhlásené: 14.7.2014
Účinnosť: 15.7.2014
o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmppodľa miestnych podmienok na území obce.
Obec Trenčianske Jastrabie podľa ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov v súlade s § 36 ods. 7 písm. b) a c) zákona NR SR č. 442/2002 Z. z. o verejných vodovodoch a verejných kanalizáciách a o znení a doplnení zákona č. 276/2001 Z. z. o regulácií v sieťových odvetviach, vydáva toto Všeobecne záväzné nariadenie Obce Trenčianske Jastrabie č. 1/2014 o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp v obci Trenčianske Jastrabie.
Toto všeobecné záväzné nariadenie (ďalej len VZN) upravuje spôsob náhradného zásobovania vodou pre prípad havárie resp. obmedzenia dodávky vody z verejného vodovodu a náhradného odvádzania odpadových vôd a zneškodňovaní obsahu žúmp podľa miestnych podmienok.
Nariadením sa upravuje spôsob zneškodňovania odpadových vôd zo žúmp až do času vybudovania obecnej kanalizácie a následnou likvidáciou odpadových vôd prostredníctvom verejnej kanalizácie.
Nariadením sa upravujú povinnosti a postup fyzických osôb v obci Trenčianske Jastrabie pri nakladaní s komunálnymi odpadovými vodami /ďalej len odpadové vody/ ktoré vznikajú pri užívaní nehnuteľnosti v katastrálnom území obce Trenčianske Jastrabie na účely bývania, výroby, obchodu a služieb.
Účelom tejto úpravy je vytvoriť podmienky pre také nakladanie s odpadovými vodami ktoré znečisťuje a ohrozuje životné prostredie, pôdu, podzemné vody a neohrozuje zdravie ľudí.
žumpa - vodotesné zariadenie na zhromažďovanie odpadových vôd, odkiaľ sú tieto odvážané fekálnym vozidlom na čistiareň odpadových vôd
zneškodňovanie obsahu žúmp – vyvezenie odpadových vôd fekálnym vozidlom na čistiareň odpadových vôd
vlastník žumpy – vlastník stavby, ku ktorej ako k hlavnej stavbe plní žumpa doplnkovú funkciu
Obmedzenie užívania pitnej vody v čase jej nedostatku
Obmedziť alebo prerušiť dodávku pitnej vody z verejného vodovodu možno pri vyhlásení regulačných stupňov podľa § 32 ods. 1 písm. f) zákona 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach
Pri obmedzení dodávky pitnej vody sa realizujú opatrenia na obmedzenie nepretržitej dodávky pitnej vody z verejného vodovodu v dôsledku :
poklesu výdatnosti vodných zdrojov vplyvom nepriaznivých klimatických podmienok
vyradenia vodných zdrojov, alebo vodárenských objektov z prevádzky
zničenia dôležitých úsekov verejného vodovodu
Dodávka pitnej vody sa v takýchto prípadoch zabezpečuje v zníženom množstve.
K prerušeniu dodávky pitnej vody dochádza v dôsledku :
vyradenia kľúčových vodných zdrojov alebo vodárenských objektov z prevádzky
zničenia dôležitých úsekov verejného vodovodu, kedy nemožno zabezpečiť dodávku pitnej vody.
Náhradné zásobovanie vodou sa vykonáva v prípade prerušenia alebo obmedzenia dodávky z verejného vodovodu z dôvodov
pri ohrození zásobovania vodou
Prevádzkovateľ verejného vodovodu je povinný oznámiť obci a príslušným orgánom a organizáciám prerušenie alebo obmedzenie odvádzania odpadových vôd v lehotách v zmysle § 32 zákona č. 442/2002 Z. z. o verejných vodovodoch a kanalizáciách.
Ak nemôže zabezpečiť dodávku pitnej vody verejným vodovodom zabezpečí prevádzkovateľ jej dodávku náhradným zásobovaním na miestach distribúcie pitnej vody určených obcou.
Ak nemožno v dôsledku mimoriadne sťažených podmienok na prežitie zabezpečiť dodávku pitnej vody náhradným zásobovaním pitnou vodou, prejde obec na núdzové zásobovanie pitnou vodou. Núdzové zásobovanie pitnou vodou je spôsob dodávky pitnej vody akým sa zabezpečuje dodávka vody len na úrovni minimálnej potreby. Minimálna potreba pitnej vody na núdzové zásobovanie je 15 litrov na osobu denné, v mimoriadne nepriaznivých podmienkach 5 litrov na osobu denne, najviac však na tri dni po sebe nasledujúce. Núdzové zásobovanie vodou vykonáva prevádzkovateľ na odberných miestach cisternami alebo inými prepravnými prostriedkami umožňujúci odber vody.
Vlastník žumpy musí zabezpečiť vyprázdňovanie žumpy v intervaloch primeraných kapacite žumpy na vlastné náklady prostredníctvom oprávnených právnických alebo fyzických osôb.
Vlastník je povinný predložiť na požiadanie kontrolnému orgánu obce doklad o spôsobe znehodnotenia alebo zneškodnenia odpadových vôd žumpy.
Zneškodňovanie obsahu žúmp:
Obsah žumpy je dovolené vyvážať len na miesta na to určené. Zakázané je vyvážať obsah žumpy :
do povrchových vôd a do podzemných vôd
do stokovej siete verejnej kanalizácie
do dažďovej kanalizácie, krytých rigolov, krytých profilov vodných tokov
do záhrad, rigolov, na trávnaté plochy, na poľnohospodárske a lesné pozemky a iné plochy, aj keby boli vo vlastníctve užívateľa žumpy.
Vlastník žumpy musí zabezpečiť vývoz a zneškodnenie obsahu žumpy na vlastné náklady prostredníctvom oprávnenej právnickej osoby alebo fyzickej osoby – podnikateľa s platnými právnymi predpismi.
Prepravca obsahu žumpy je povinný ho odovzdať k zneškodneniu len na miesto na to určené, na čistiareň odpadových vôd, ktorej prevádzkový poriadok to umožňuje.
Prenosné suché WC môžu byť použité na krátkodobé kultúrne a športové podujatia, jarmoky, festivaly, trhy, zriadenie stanoviska počas realizácie stavby a všade tam, kde nie sú k dispozícii klasické sociálne zariadenia alebo nie je možnosť napojenia na splaškovú kanalizáciu. Suché WC musí mať uzavretý nepriepustný zásobník na splašky objemu min. 100 litrov. Vyprázdňovanie zachytených splaškov musí byť zabezpečené prostredníctvom oprávnenej právnickej osoby alebo fyzickej osoby – podnikateľa v súlade s platnými predpismi.
Porušenie tohto VZN právnickou alebo fyzickou osobou oprávnenou na podnikanie je iným správnym deliktom, za ktorý môže obec podľa § 13 ods. 9 písm. a) zákona č. 369/1990 Zb. o obecnom zriadení v znení neskorších právnych predpisov uložiť pokutu do výšky 6 638,- eur
Porušenie povinnosti a zákazu, ustanoveného týmto VZN fyzickou osobou je priestupok podľa § 48 zákona č. 372/1990 Zb. o priestupkoch v znení neskorších právnych predpisov, za ktorý môže obec uložiť pokutu do 33,- eur.
Pri určovaní výšky pokuty sa prihliada najmä na škodlivé následky porušenia povinnosti, dĺžky trvania protiprávneho stavu a na okolnosti, za ktorých k porušeniu povinnosti došlo.
Výnos z pokút uložených obcou je príjmom rozpočtu obce
Kontrolu nad dodržiavaním tohto nariadenia vykonávajú :
Toto VZN bolo schválené uznesením obecného zastupiteľstva č. 59/2014 zo dňa 26.6.2014
VZN č. 1/2014 o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp bolo vyvesené na úradnej tabuli obce Trenčianske Jastrabie dňa 27.6.2014 a nadobudlo účinnosť 15. dňom od vyvesenia.
Po nadobudnutí účinnosti bude VZN prístupné k nahliadnutiu na www.trencianskejastrabie.sk.
Zverejnené 19.8.2014 -mj-
Aktualizované 15.8.2018 -mj-
8148392

References: § 6
 § 36
 § 32
 § 32
 § 13
 § 48